EL ECB-PUBLIC  
 
ΓΝΩΜΗ  ΤΗΣ ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 21ης Ιουνίου  2019 
σχετικά  με τη διακυβέρνηση  και την οικονομική  ανεξαρτησία  της Κεντρικής  Τράπεζας  της Κύπρου  
και τροποποιήσεις  του Συντάγματος  που αφορούν  την Κεντρική  Τράπεζα  της Κύπρου   
(CON/2019/24) 
 
Εισαγωγή  και νομική  βάση  
Στις 20 Μαΐου  2019 η Ευρωπαϊκή  Κεντρική  Τράπεζα  (ΕΚΤ) έλαβε  αίτημα  του Υπουργείου  Οικονομικών  
της Κυπριακής  ∆ημοκρατίας  για τη διατύπωση  γνώμης  σχετικά  με σχέδιο  νόμου  που τροποποιεί  τον περί 
της Κεντρικής  Τράπεζας  της Κύπρου  Νόμο  του 20021 (εφεξής  το «σχέδιο  νόμου ») και σχέδιο  
τροποποίησης  του Συντάγματος  της Κυπριακής  ∆ημοκρατίας2 (εφεξής  το «σχέδιο  τροποποίησης  του 
Συντάγματος »). Είχε ήδη προηγηθεί  διαβούλευση  σχετικά  με προηγούμενη  διατύπωση  του σχεδίου  
νόμου , επί της οποίας  η ΕΚΤ διατύπωσε  τις παρατηρήσεις  της στη γνώμη  CON/2018/233.  
Η παρούσα  γνώμη  επικεντρώνεται  στις τροποποιήσεις  του περί της Κεντρικής  Τράπεζας  της Κύπρου  
Νόμου  του 2002 (εφεξής  ο «νόμος  περί της ΚΤΚ») που διαφέρουν  από εκείνες  της προηγούμενης  
διατύπωσης  του σχεδίου  νόμου , επί της οποίας  η ΕΚΤ διατύπωσε  τις παρατηρήσεις  της στη γνώμη  
CON/2018/23, και εξετάζει  επίσης  το σχέδιο  τροποποίησης  του συντάγματος . 
Η αρμοδιότητα  της ΕΚΤ για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της Συνθήκης  για τη λειτουργία  της Ευρωπαϊκής  Ένωσης  και στην τρίτη  περίπτωση  του 
άρθρου  2 παράγραφος  1 της απόφασης  98/415/ ΕΚ του Συμβουλίου4, καθώς  το σχέδιο  νόμου  και το 
σχέδιο  τροποποίησης  του Συντάγματος  αφορούν  την Κεντρική  Τράπεζα  της Κύπρου  (ΚΤΚ). Η παρούσα  
γνώμη  εκδόθηκε  από το διοικητικό  συμβούλιο  σύμφωνα  με το άρθρο  17.5 πρώτη  πρόταση  του 
εσωτερικού  κανονισμού  της Ευρωπαϊκής  Κεντρικής  Τράπεζας . 
 1. Σκοπός  του σχεδίου  νόμου  και του σχεδίου  τροποποίησης  του Συντάγματος   
1.1 Σκοπός  
του σχεδίου  νόμου  
1.1.1 Το σχέδιο  νόμου  επιφέρει  τροποποιήσεις  στον περί της Κεντρικής  Τράπεζας  της Κύπρου  Νόμο  του 
2002 ως προς  τη δομή  διακυβέρνησης  της ΚΤΚ, την ανεξαρτησία  των συμβούλων  της ΚΤΚ, καθώς  
και το κεφάλαιο  της ΚΤΚ και τις μεταβολές  του.  
1.1.2 Ο νόμος  περί της ΚΤΚ απαριθμεί  την αδειοδότηση  και την εποπτεία  των πιστωτικών  ιδρυμάτων  
στις βασικές  αρμοδιότητες  της ΚΤΚ, με την επιφύλαξη  των διατάξεων  του περί Εργασιών  
                                                 
1  Ο περί της Κεντρικής  Τράπεζας  της Κύπρου  Νόμος  του 2002 (138(I)/2002). 
2  Το Σύνταγμα  της Κυπριακής  ∆ημοκρατίας . 
3  Όλες  οι γνώμες  της ΕΚΤ δημοσιεύονται  στον δικτυακό  της τόπο  (www.ecb.europa.eu ). 
4  Απόφαση  98/415/ΕΚ του Συμβουλίου , της 29ης Ιουνίου  1998, σχετικά  με τη διαβούλευση  της Ευρωπαϊκής  Κεντρικής  
Τράπεζας  με τις εθνικές  αρχές  για τα σχέδια  νομοθετικών  διατάξεων  (ΕΕ L 189 της 3.7.1998, σ. 42). 
ECB-PUBLIC  
2 Πιστωτικών  Ιδρυμάτων  Νόμου5. Το σχέδιο  νόμου  αφαιρεί  την αδειοδότηση  των πιστωτικών  
ιδρυμάτων  από τις εν λόγω  αρμοδιότητες  και κάνει  αναφορά  στον κανονισμό  (ΕΕ) αριθ. 1024/2013 
του Συμβουλίου6.  
1.1.3 Το σχέδιο  νόμου  απαλείφει  διάταξη , επί της οποίας  η ΕΚΤ είχε διατυπώσει  τις παρατηρήσεις  της 
στη γνώμη  CON/2018/23, η οποία  προέβλεπε  διαφορετικές  θητείες  για τα μέλη του διοικητικού  
συμβουλίου  κατά τη διάρκεια  μεταβατικής  περιόδου . Ειδικότερα , η εν λόγω  διάταξη  όριζε  ότι η 
θητεία  τριών  εκ των πέντε  συμβούλων  που διορίζονται  για πρώτη  φορά  μετά την έναρξη  ισχύος  του 
σχεδίου  νόμου  θα ήταν τριετής , ενώ αυτή των λοιπών  δύο συμβούλων  θα ήταν τετραετής . Η 
προϋπόθεση  ότι ως εκτελεστικός  και μη εκτελεστικός  σύμβουλος  μπορεί  να διοριστεί  πρόσωπο  το 
οποίο  είναι πολίτης  της Κυπριακής  ∆ημοκρατίας7 έχει απαλειφθεί . Επιπροσθέτως , το σχέδιο  νόμου  
αναθεωρήθηκε  προκειμένου  να προβλέπεται  ότι δύο μέλη της εκτελεστικής  επιτροπής  αποτελούν  
απαρτία  σε οποιαδήποτε  συνεδρία8. 
1.1.4 Το σχέδιο  νόμου  αναθεωρεί  τους λόγους  απομάκρυνσης  των συμβούλων9. Η θέση  εκτελεστικού  
συμβούλου  κενούται : α) λόγω  θανάτου  του μέλους · β) διά της εγγράφου  παραιτήσεως  του μέλους · 
γ) εάν το μέλος  δεν πληροί  πλέον  τις απαραίτητες  προϋποθέσεις  για την εκτέλεση  των καθηκόντων  
του· δ) εάν το μέλος  έχει υποπέσει  σε βαρύ  παράπτωμα . Η θέση  μη εκτελεστικού  συμβούλου  
κενούται  για τους λόγους  για τους οποίους  κενούται  και η θέση  εκτελεστικού  συμβούλου , καθώς  
επίσης  και στην περίπτωση  επέλευσης  ενός εκ των αναφερομένων  στο άρθρο  14 του νόμου  περί 
της ΚΤΚ γεγονότων . Το άρθρο  14 του νόμου  περί της ΚΤΚ προβλέπει  ότι κανένα  πρόσωπο  δεν 
μπορεί  να διοριστεί  ως σύμβουλος  εφόσον  κατέχει  θέση  που είναι ασυμβίβαστη  με την ιδιότητά  του 
αυτή και απαριθμεί  ορισμένες  ειδικές  περιπτώσεις  κατά τις οποίες  υφίσταται  τέτοιου  είδους  
σύγκρουση  συμφερόντων .  
1.1.5 Επιπροσθέτως , το σχέδιο  νόμου  ορίζει  ότι, «εξαιρουμένου  του διοικητή  και υποδιοικητή », οι 
εκτελεστικοί  και οι μη εκτελεστικοί  σύμβουλοι  απομακρύνονται  με απόφαση  του συμβουλίου  που 
καθιδρύεται  δυνάμει  του άρθρου  153 παράγραφος  8 του Συντάγματος  ‒του οποίου  προεδρεύει  ο 
πρόεδρος  του Ανώτατου  ∆ικαστηρίου‒  ύστερα  από σχετική  προσφυγή  του Υπουργικού  
Συμβουλίου10. Οι προβλεπόμενοι  στο άρθρο  18 παράγραφος  4 του νόμου  περί της ΚΤΚ λόγοι  
απομάκρυνσης  του διοικητή  και του υποδιοικητή  δεν έχουν  μεταβληθεί11.  
1.1.6 Το σχέδιο  νόμου  απαλείφει  διάταξη , επί της οποίας  η ΕΚΤ διατύπωσε  τις παρατηρήσεις  της στη 
γνώμη  CON/2018/23, η οποία  εξουσιοδοτούσε  το Υπουργικό  Συμβούλιο  να ανακαλεί  τον διορισμό  
συμβούλου  της ΚΤΚ ο οποίος  αποκτά  συμφέρον  ή συμμετέχει  σε χρηματοοικονομικό  ίδρυμα  κατά 
τη διάρκεια  της θητείας  του στην ΚΤΚ.  
                                                 
5  Ο περί Εργασιών  Πιστωτικών  Ιδρυμάτων  Νόμος  (66(I)/1997).  
6  Κανονισμός  (ΕΕ) αριθ. 1024/2013 του Συμβουλίου , της 15ης Οκτωβρίου  2013, για την ανάθεση  ειδικών  καθηκόντων  
στην Ευρωπαϊκή  Κεντρική  Τράπεζα  σχετικά  με τις πολιτικές  που αφορούν  την προληπτική  εποπτεία  των πιστωτικών  
ιδρυμάτων  (ΕΕ L 287 της 29.10.2013, σ. 63). Βλ. άρθρο  6 παράγραφος  2 στοιχείο  δ) του νόμου  περί της ΚΤΚ, όπως  
τροποποιείται  από το άρθρο  3 του σχεδίου  νόμου . 
7  Βλ. άρθρο  13 παράγραφοι  1 και 5 του νόμου  περί της ΚΤΚ, όπως  τροποποιείται  από το άρθρο  5 στοιχεία  γ) και δ) 
του σχεδίου  νόμου , αντίστοιχα . 
8  Βλ. άρθρο  17A παράγραφος  6 του νόμου  περί της ΚΤΚ, όπως  τροποποιείται  από το άρθρο  11 στοιχείο  β) του 
σχεδίου  νόμου . 
9 Βλ. άρθρο  13 παράγραφοι  1 και 4 του νόμου  περί της ΚΤΚ, όπως  τροποποιείται  από το άρθρο  5 στοιχεία  α) και γ) 
του σχεδίου  νόμου , αντίστοιχα . 
10  Όπ.π. 
11 Στην περίπτωση  αυτή δεν απαιτείται  προσφυγή  του Υπουργικού  Συμβουλίου . 
ECB-PUBLIC  
3 1.1.7 Στη διάταξη  με την οποία  ανατίθεται  στο διοικητικό  συμβούλιο  η εξουσία  να υιοθετεί  τις λογιστικές  
πολιτικές  και διαδικασίες  της ΚΤΚ σύμφωνα  με τα διεθνώς  αναγνωρισμένα  λογιστικά  πρότυπα , το 
σχέδιο  νόμου  εισάγει  αναφορά  στις εγκεκριμένες  λογιστικές  αρχές  που εκάστοτε  ισχύουν  για το 
Ευρωπαϊκό  Σύστημα  Κεντρικών  Τραπεζών  (ΕΣΚΤ ) και των κατευθυντήριων  γραμμών  της ΕΚΤ12. 
Επίσης , η διάταξη  του σχεδίου  νόμου  που αφορά  τον διορισμό  αναπληρωτή  ως μέλος  του 
διοικητικού  συμβουλίου  της ΕΚΤ αναθεωρήθηκε  προκειμένου  να εισαχθεί  αναφορά  στον εσωτερικό  
κανονισμό  της Ευρωπαϊκής  Κεντρικής  Τράπεζας13. 
1.1.8 Σύμφωνα  με το σχέδιο  νόμου , τα μέλη της εκτελεστικής  επιτροπής  δεν έχουν  δικαίωμα  ψήφου  κατά 
τη διάρκεια  συνεδρίας  του διοικητικού  συμβουλίου  όταν γίνεται  ανασκόπηση  των ενεργειών  της 
εκτελεστικής  επιτροπής  για τη διοίκηση  της ΚΤΚ14. Η εν λόγω  διάταξη  επαναδιατυπώθηκε  
προκειμένου  να διευκρινιστεί  ότι ο εν λόγω  περιορισμός  ισχύει  μόνο  σε σχέση  με συγκεκριμένα  
καθήκοντα  που αναλαμβάνει  η εκτελεστική  επιτροπή , ήτοι την άσκηση  των τρεχουσών  
δραστηριοτήτων  της ΚΤΚ και τη διεύθυνση  των εργασιών  της, την επίτευξη  των σκοπών  και της 
αποστολής  της ΚΤΚ σύμφωνα  με τα άρθρα  5, 5A και 6 του νόμου  περί της ΚΤΚ15, καθώς  και τον 
διορισμό , τη θέση  σε διαθεσιμότητα  και την απόλυση  υπαλλήλων . Το σχέδιο  νόμου  διευκρινίζει  ότι 
η ανασκόπηση  των ενεργειών  της εκτελεστικής  επιτροπής  όσον  αφορά  την επίτευξη  των σκοπών  
και της αποστολής  της ΚΤΚ δεν θα πρέπει  να αφορά  θέματα  που εμπίπτουν  στο πεδίο  καθηκόντων  
του ΕΣΚΤ , στις αρμοδιότητες  που η ΕΚΤ ασκεί  δυνάμει  του κανονισμού  (ΕΕ) αριθ. 1024/2013 του 
Συμβουλίου  και στα καθήκοντα  του Ενιαίου  Συμβουλίου  Εξυγίανσης  κατά τον κανονισμό  (ΕΕ) αριθ. 
806/2014 του Ευρωπαϊκού  Κοινοβουλίου  και του Συμβουλίου16. Επιπροσθέτως , με την εν λόγω  
διάταξη  δεν επηρεάζονται  η ανεξαρτησία  και οι εξουσίες  της εκτελεστικής  επιτροπής  στην εκτέλεση  
των σχετικών  με το ΕΣΚΤ  και των λοιπών  καθηκόντων  της. 
1.1.9 Το σχέδιο  νόμου  εισάγει  επιφύλαξη  στη διάταξη  που αφορά  τα καταβαλλόμενα  από την ΚΤΚ 
νομικά  έξοδα  σε σχέση  με πράξεις  του διοικητή , του υποδιοικητή  ή/και των μελών  του συμβουλίου . 
Η επιφύλαξη  ορίζει  ότι τα νομικά  έξοδα  ή/και οι επιδικαζόμενες  αποζημιώσεις  σε σχέση  με 
οποιαδήποτε  πράξη  ή παράλειψη  του διοικητή  ή/και του υποδιοικητή  ή/και μελών  του συμβουλίου  
κατά την άσκηση  των αρμοδιοτήτων  τους δεν θα καταβάλλονται  από την ΚΤΚ στις περιπτώσεις  
που η πράξη  ή παράλειψη  δεν έγινε  καλή  τη πίστει , ή είναι αποτέλεσμα  δόλου  ή βαριάς  αμέλειας17. 
                                                 
12  Βλ. άρθρο  15 παράγραφος  1 στοιχείο  ια) του νόμου  περί της ΚΤΚ, όπως  τροποποιείται  από το άρθρο  7 του σχεδίου  
νόμου . 
13  Βλ. άρθρο  20 παράγραφος  3 του νόμου  περί της ΚΤΚ, όπως  τροποποιείται  από το άρθρο  14 του σχεδίου  νόμου . 
14  Βλ. άρθρο  17 παράγραφος  4 του νόμου  περί της ΚΤΚ, όπως  τροποποιείται  από το άρθρο  10 του σχεδίου  νόμου . 
15  Το άρθρο  5 του νόμου  περί της ΚΤΚ καθορίζει  τον πρωταρχικό  σκοπό  της ΚΤΚ που συνίσταται  στη διασφάλιση  της 
σταθερότητας  των τιμών  και, χωρίς  επηρεασμό  του εν λόγω  σκοπού , στη στήριξη  της γενικής  οικονομικής  πολιτικής  
του Κράτους . Το άρθρο  5A προβλέπει  ότι η ΚΤΚ αποτελεί  μέρος  του ΕΣΚΤ , συμβάλλει  στην εκτέλεση  των 
καθηκόντων  του και ενεργεί  καθ’ όσον  αφορά  τις αρμοδιότητες  του εν λόγω  Συστήματος . Το άρθρο  6 ορίζει  ότι η 
ΚΤΚ ασκεί  όλες τις αρμοδιότητες  που είναι αναγκαίες  για την επίτευξη  των σκοπών  της και απαριθμεί , χωρίς  
επηρεασμό  της γενικότητας  των προαναφερθέντων , τις βασικές  αρμοδιότητες  της ΚΤΚ.  
16  Κανονισμός  (ΕΕ) αριθ. 806/2014 του Ευρωπαϊκού  Κοινοβουλίου  και του Συμβουλίου , της 15ης Ιουλίου  2014, περί 
θεσπίσεως  ενιαίων  κανόνων  και διαδικασίας  για την εξυγίανση  πιστωτικών  ιδρυμάτων  και ορισμένων  επιχειρήσεων  
επενδύσεων  στο πλαίσιο  ενός Ενιαίου  Μηχανισμού  Εξυγίανσης  και ενός Ενιαίου  Ταμείου  Εξυγίανσης  και 
τροποποιήσεως  του κανονισμού  (ΕΕ) αριθ. 1093/2010 ( ΕΕ L 225 της 30.7.2014, σ. 1). 
17  Βλ. άρθρο  22 του νόμου  περί της ΚΤΚ, όπως  τροποποιείται  από το άρθρο  15 του σχεδίου  νόμου . 
ECB-PUBLIC  
4 1.1.10 Όσον  αφορά  το κεφάλαιο  της ΚΤΚ, το σχέδιο  νόμου  απαλείφει  σχέδιο  διάταξης  σύμφωνα  με το 
οποίο  το γενικό  αποθεματικό  της ΚΤΚ δεν μπορεί  να υπερβεί  το διπλάσιο  του κεφαλαίου  της και 
διορθώνει  το ύψος  του κεφαλαίου  ορίζοντάς  το στα 150 εκατομμύρια  ευρώ18.  
1.2 Σκοπός  του σχεδίου  τροποποίησης  του Συντάγματος  
1.2.1 Το σχέδιο  τροποποίησης  του Συντάγματος  τροποποιεί  δύο άρθρα  που αφορούν  την ΚΤΚ.  
1.2.2 Η πρώτη  τροποποίηση  αφορά  το άρθρο  118 παράγραφος  4 του Συντάγματος , το οποίο  ορίζει  
σχετικά  με την παύση  του διοικητή  και του υποδιοικητή  της ΚΤΚ. Συναφώς , ο διοικητής  και ο 
υποδιοικητής  της ΚΤΚ παύονται  από το κατά το άρθρο  153 παράγραφος  8 του Συντάγματος  
συνιστώμενο  συμβούλιο  του οποίου  προεδρεύει  ο πρόεδρος  του Ανώτατου  ∆ικαστηρίου . Το σχέδιο  
τροποποίησης  του Συντάγματος  επεκτείνει  το πεδίο  εφαρμογής  του άρθρου  118 παράγραφος  4 και 
στα λοιπά  μέλη της εκτελεστικής  επιτροπής  και του διοικητικού  συμβουλίου  της ΚΤΚ (ήτοι 
εκτελεστικούς  και μη εκτελεστικούς  συμβούλους ).  
1.2.3 Με τη δεύτερη  τροποποίηση  προστίθεται  η φράση  «εκτός  εάν νόμος  ήθελε  ορίσει  διαφορετικά » στις 
παραγράφους  1, 2, και 3 του άρθρου  119 του Συντάγματος , οι οποίες  περιγράφουν  τις εξουσίες  και 
τα καθήκοντα  του διοικητή  της ΚΤΚ και οι οποίες  προβλέπουν , ειδικότερα , ότι ο διοικητής , 
βοηθούμενος  από τον υποδιοικητή , είναι επιφορτισμένος  με τη διοίκηση  της ΚΤΚ και ασκεί  όλες τις 
εξουσίες  και εκτελεί  όλες τις υπηρεσίες  και τα καθήκοντα  που ανήκουν  στην αρμοδιότητα  της ΚΤΚ. 
 
2. Παρατηρήσεις   
2.1 Η ΕΚΤ επικροτεί  τις τροποποιήσεις  που επιφέρει  το σχέδιο  νόμου , οι οποίες  αποτυπώνουν  
ορισμένες  προτάσεις  που διατύπωσε  η ΕΚΤ στη γνώμη  CON/2018/2319. Η ΕΚΤ επιθυμεί  να 
διατυπώσει  τις ακόλουθες  πρόσθετες  παρατηρήσεις  όσον  αφορά  το σχέδιο  νόμου .  
2.2 Η ΕΚΤ επικροτεί  τις αναθεωρήσεις  που έγιναν  σε σχέση  με τους λόγους  παύσης  των μελών  της 
εκτελεστικής  επιτροπής , καθώς  αυτοί  ευθυγραμμίζονται  πλέον  με το άρθρο  14.2 του καταστατικού  
του ΕΣΚΤ  και ενισχύουν  την ανεξαρτησία  των εν λόγω  μελών . Όπως  επισημαίνεται  στις εκθέσεις  
της ΕΚΤ για τη σύγκλιση20, τα καταστατικά  των ΕθνΚΤ  πρέπει  να διασφαλίζουν  ότι οι διοικητές  
απαλλάσσονται  από τα καθήκοντά  τους μόνον  για τους λόγους  που αναφέρονται  στο άρθρο  14.2 
του καταστατικού  του ΕΣΚΤ , δηλαδή  εάν δεν πληρούν  πλέον  τις απαραίτητες  προϋποθέσεις  για 
την εκτέλεση  των καθηκόντων  τους ή εάν διαπράξουν  βαρύ  παράπτωμα . Η αρχή  αυτή ισχύει  και 
για άλλα  μέλη των οργάνων  λήψης  αποφάσεων  των ΕθνΚΤ  που μετέχουν  στην εκτέλεση  
καθηκόντων  σχετικών  με το ΕΣΚΤ , ιδίως  στις περιπτώσεις  που ο διοικητής  είναι «πρώτος  μεταξύ  
ίσων » σε σχέση  με τα άλλα  μέλη και με ισότιμη  ψήφο  ή όταν αυτά  τα άλλα  μέλη μετέχουν  στην 
εκτέλεση  καθηκόντων  σχετικών  με το ΕΣΚΤ21. Η ΕΚΤ παρατηρεί  επίσης  ότι οι εν λόγω  
αναθεωρήσεις  προχωρούν  ακόμη  ένα βήμα  προβλέποντας  ότι η ίδια διαδικασία  που εφαρμόζεται  
για την παύση  του διοικητή  και του υποδιοικητή  ισχύει  και για την παύση  των μη εκτελεστικών  
συμβούλων . Από νομοτεχνικής  άποψης , η αναφερόμενη  στην παράγραφο  1.1.5 προστεθείσα  
                                                 
18 Βλ. άρθρο  56 παράγραφος  1 του νόμου  περί της ΚΤΚ, όπως  τροποποιείται  από το άρθρο  17 του σχεδίου  νόμου . 
19   Βλ. παραγράφους  2.3, 2.4, 2.7, 2.8, 3.1.2, 3.1.3, 3.1.6 και 3.1.7 της γνώμης  CON/2018/23. 
20  Βλ. π.χ. έκθεση  της ΕΚΤ για τη σύγκλιση , Μάιος  2018, σ 24. 
21   Βλ. παράγραφο  2.2 της γνώμης  CON/2014/51. 
ECB-PUBLIC  
5 φράση  φαίνεται  να είναι πλεονάζουσα , καθώς  ο διοικητής  και ο υποδιοικητής  δεν μπορούν  να 
θεωρηθούν  εκτελεστικοί  ή μη εκτελεστικοί  σύμβουλοι .   
2.3 Η ΕΚΤ αντιλαμβάνεται  ότι η κατάργηση  της διάταξης  που ορίζει  ότι η απόκτηση  συμφέροντος  ή η 
κατοχή  θέσης  από σύμβουλο  σε χρηματοοικονομικό  ίδρυμα  κατά τη διάρκεια  της θητείας  του θα 
συνεπάγεται  την ανάκληση  του διορισμού  του από το Υπουργικό  Συμβούλιο  αποτελεί  τροποποίηση  
νομοτεχνικής  φύσης , η οποία  επήλθε  λαμβανομένης  υπόψη  της θέσπισης  της σύγκρουσης  
συμφερόντων  ως λόγου  απομάκρυνσης  των μη εκτελεστικών  συμβούλων22. 
2.4 Η ΕΚΤ επικροτεί  την τροποποίηση  της διάταξης  που περιορίζει  το δικαίωμα  ψήφου  των μελών  της 
εκτελεστικής  επιτροπής  κατά τις συνεδρίες  του διοικητικού  συμβουλίου . Σκοπός  της διάταξης  αυτής  
είναι η διευκρίνιση  των θεμάτων  επί των οποίων  θα ισχύει  ο εν λόγω  περιορισμός . Θα ήταν 
σκόπιμο  να διευκρινιστεί  επιπρόσθετα  η βάση  επί της οποίας  το διοικητικό  συμβούλιο  δύναται  να 
κάνει  ανασκόπηση  των ενεργειών  της εκτελεστικής  επιτροπής  προσδιορίζοντας  ποια εκ των 
απαριθμούμενων  στο άρθρο  15 του νόμου  περί της ΚΤΚ καθήκοντα  του διοικητικού  συμβουλίου23 
περιλαμβάνουν  το καθήκον  της ανασκόπησης  των ενεργειών  της εκτελεστικής  επιτροπής  κατά τα 
αναφερόμενα  στο άρθρο  17 παράγραφος  4 του νόμου  περί της ΚΤΚ24. Η ΕΚΤ επικροτεί  επίσης  την 
επιφύλαξη  που προστίθεται , ήτοι ότι με την εν λόγω  διάταξη  δεν επηρεάζεται  η ανεξαρτησία  και οι 
εξουσίες  της εκτελεστικής  επιτροπής  στην εκτέλεση  των σχετικών  με το ΕΣΚΤ  και των λοιπών  της 
καθηκόντων . 
2.5 Σε σχέση  με τις τροποποιήσεις  που αφορούν  το κεφάλαιο  της ΚΤΚ και τις μεταβολές  του, η ΕΚΤ 
επαναλαμβάνει  την αντίληψη  που σχημάτισε  ότι, σύμφωνα  με το σχέδιο  νόμου , η ΚΤΚ θα έχει 
αυτομάτως  δικαίωμα  σε ανακεφαλαιοποίηση  μέχρι  το προβλεπόμενο  ύψος  κεφαλαίου  που 
αναφέρεται  στον νόμο  περί της ΚΤΚ, όπως  τροποποιείται  από το σχέδιο  νόμου25.  
2.6 Η ΕΚΤ επικροτεί  τη διάταξη  του σχεδίου  νόμου  με την οποία  ανατίθεται  στο διοικητικό  συμβούλιο  
αρμοδιότητες  καθορισμού  του «ανώτατου  επιπέδου  προβλέψεων  και αποθεματικού » που δύναται  
να διατηρεί  η ΚΤΚ σε μεσοπρόθεσμο  ορίζοντα26. Εν προκειμένω , η ΕΚΤ επαναλαμβάνει  την 
αντίληψη  που σχημάτισε  ότι η συγκεκριμένη  διάταξη  αφορά  χρηματοδοτικά  αποθέματα  ασφαλείας  
που περιλαμβάνουν  γενικά  αποθεματικά , κεφάλαιο  και προβλέψεις  για χρηματοπιστωτικό  
κίνδυνο27. Η ΕΚΤ επαναλαμβάνει  επίσης  την αντίληψη  που σχημάτισε , αφενός , ότι το «ανώτατο  
επίπεδο  προβλέψεων  και αποθεματικού » δεν περιλαμβάνει : α) ειδικές  προβλέψεις  για ζημίες  που 
έχουν  ήδη δημιουργηθεί  και β) τυχόν  ποσά  που η ΚΤΚ εγγράφει  σε λογαριασμούς  
αναπροσαρμογής  και, αφετέρου , ότι το όποιο  κέρδος  μεταφέρεται  από εκείνη  στον Γενικό  
Κυβερνητικό  Λογαριασμό  καθορίζεται  κατόπιν  δημιουργίας  επαρκούς  «ανώτατου  επιπέδου  
προβλέψεων  και αποθεματικού ».  
2.7 Τέλος , η ΕΚΤ επικροτεί  τον σκοπό  του σχεδίου  τροποποίησης  του Συντάγματος  να παράσχει  
ασφάλεια  δικαίου  διασφαλίζοντας  ότι το σχέδιο  νόμου  συνάδει  με τις διατάξεις  του Συντάγματος . 
                                                 
22   Βλ. παραγράφους  1.1.4 και 1.1.6. 
23  Βλ. άρθρο  7 του σχεδίου  νόμου . 
24  Βλ. άρθρο  10 του σχεδίου  νόμου . 
25   Βλ. άρθρο  56 παράγραφοι  2 και 3 του νόμου  περί της ΚΤΚ, όπως  τροποποιείται  από το άρθρο  17 του σχεδίου  
νόμου , και παράγραφο  3.1.8 της γνώμης  CON/2018/23.  
26  Βλ. άρθρο  59 του νόμου  περί της ΚΤΚ, όπως  τροποποιείται  από το άρθρο  18 του σχεδίου  νόμου . 
27  Βλ. παράγραφο  3.1.9 της γνώμης  CON/2018/23.  
ECB-PUBLIC  
6 Ειδικότερα , η ΕΚΤ επικροτεί  τη διεύρυνση  του πεδίου  εφαρμογής  του άρθρου  118 παράγραφος  4 
του Συντάγματος  σχετικά  με τους λόγους  παύσης  προκειμένου  αυτό να καταλαμβάνει  και τους 
εκτελεστικούς  συμβούλους  της ΚΤΚ, εξασφαλίζοντάς  τους μεταχείριση  ίση με εκείνη  του διοικητή  
και του υποδιοικητή , και παρατηρεί  ότι το σχέδιο  τροποποίησης  του Συντάγματος  προχωρεί  ακόμη  
ένα βήμα  προβλέποντας  ότι η ίδια διαδικασία  που εφαρμόζεται  για την παύση  του διοικητή  και του 
υποδιοικητή  ισχύει  και για την παύση  των μη εκτελεστικών  συμβούλων . Όσον  αφορά  τις 
τροποποιήσεις  του άρθρου  119 του Συντάγματος , η ΕΚΤ αντιλαμβάνεται  ότι σκοπός  τους είναι η 
δημιουργία  ασφάλειας  δικαίου  όσον  αφορά  την άσκηση  των εξουσιών  και την εκτέλεση  των 
αρμοδιοτήτων  της εκτελεστικής  επιτροπής , οι οποίες  διαφορετικά  δεν θα εναρμονίζονταν  με τις 
εξουσίες  και τις αρμοδιότητες  του διοικητή , βοηθούμενου  από τον υποδιοικητή . 
  
Η παρούσα  γνώμη  θα δημοσιευτεί  στον δικτυακό  τόπο  της ΕΚΤ.  
  
Φρανκφούρτη , 21 Ιουνίου  2019. 
 
[υπογραφή ] 
 Ο Πρόεδρος  της ΕΚΤ 
Mario DRAGHI